Március 1.

A római és a Julián naptárban ez az újév napja.

Névnapok: Albin + Albina, Cseperke, Csepke, Csiperke, Dakó, Dávid, Dókus, Dózsa, Eudoxia, Gyopár, Gyopárka, Leontina, Szecső, Szulejka, Tóbia, Veszta, Zotmund, Zulejka

Események

Politikai események
 1562 – A wassyi mészárlással megkezdődnek a francia vallásháborúk.
 1666 – Zborón házasságot köt I. Rákóczi Ferenc és Zrínyi Ilona. E házasság révén Rákóczi bekapcsolódott a Wesselényi-összeesküvésbe.
 1692 – Az amerikai Salemben megkezdődnek a boszorkányperek .
 1776 – Nagy-Britannia teljes kereskedelmi tilalmat léptet érvénybe lázadó észak-amerikai gyarmatai ellen.
 1815 – I. Napóleon francia császár visszatér első száműzetéséből Elba szigetéről, csapatával partra száll a Juan-öbölben. Megkezdődik száz napos uralma.
 1917 – Babits Mihályt perbe fogják „Fortissimo” c. háborúellenes verse miatt, és elkobozzák a Nyugat e számát.
 1920 – Horthy Miklóst az Országgyűlés a Magyar Királyság kormányzójává (ideiglenes államfővé) választja.
 1956 – Felállítják a Nemzeti Néphadsereget, a Német Demokratikus Köztársaság haderejét.

Tudományos és gazdasági események
 1872 – Az Amerikai Egyesült Államok Kongresszusa dönt a Yellowstone Nemzeti Park létrehozásáról.
 1915 – Megindul Budapesten a menetrend szerinti autóbuszközlekedés.
 1943 – Túl erős radioaktív sugárzás miatt leállítják a világ első atomreaktorát, melyet 1942. december 2-án helyeztek üzembe Chicagóban, többek közt az olasz Enrico Fermi, Szilárd Leó és Wigner Jenő munkája eredményeként.
 1966 – A szovjet Venyera–3 behatol a Vénusz légkörébe.
 1995 – Megalakul a Baumag szövetkezet
 2007 – A nemzetközi sarki év (IPY – International Polar Year) kezdete.
 2008 – Magyarországon kivonják a forgalomból az 1 és 2 forintos érméket.
 2012 – Több száz hektárnyi különleges és veszélyeztetett természeti területet nyilvánít védetté Fazekas Sándor vidékfejlesztési miniszter. (Úgymint a bokorfüzesekben, puhafa ligetekben gazdag Dunaszentgyörgyi-láperdő, az Iváni-szikesek, a Pirtói homokbuckás, a Zagyva-völgy megmaradt mocsárrétjei a Maconkai-réten, az Ikva-sík egyetlen üde lápréti élőhelyének otthont adó Ebergőci-láprét és a védett tavaszi héricsekben gazdag Várbalogi-héricses. Elrendelte továbbá a Fertő–Hanság Nemzeti Park, a Körös-Maros Nemzeti Park, a Soproni Tájvédelmi Körzet és a Tiszaigari Arborétum Természetvédelmi Terület bővítését.)

 2017 – A Magyar Nemzeti Bank új 2000 és 5000 forintos bankjegyet hozott forgalomba. (A korábbi bankjegyek a megújított változatokkal együtt az év közepéig maradnak párhuzamosan a készpénzforgalomban.)

Kulturális események
 1579 – A magyar papok képzésére XIII. Gergely pápa megalapítja Rómában a Collegium Hungaricumot.
 1881 – A Magyar Távirati Iroda (MTI) alapítása.

Irodalmi, színházi és filmes események
 1920 – Pozsonyban, az egykori Városi Színház épületében elkezdi működését a Szlovák Nemzeti Színház.

Zenei események
 1786 – Mozart Figaró házassága című operájának ősbemutatója Bécsben

Sportesemények 
Formula–1
 1969 – Dél-Afrikai Nagydíj, Kyalami - Győztes: Jackie Stewart (Matra Ford)
 1975 – Dél-Afrikai Nagydíj, Kyalami - Győztes: Jody Scheckter (Tyrrell Ford)
 1980 – Dél-Afrikai Nagydíj, Kyalami - Győztes: René Arnoux (Renault Turbo)
 1992 – Dél-Afrikai Nagydíj, Kyalami - Győztes: Nigel Mansell (Williams Renault)

Egyéb események
 2017 – Rendkívüli ülésén a Fővárosi Közgyűlés – 22 igen, 6 nem szavazat ellenében – úgy határoz, hogy Budapest visszavonja a 2024. évi nyári olimpiai és paralimpiai játékok megrendezésére beadott olimpiai pályázatát.

Születések 
 1445 – Sandro Botticelli itáliai festő, († 1510)
 1456 – II. Ulászló magyar király († 1516)
 1671 – Arnu Miksa német jezsuita tanár († 1703)
 1759 – Schwartner Márton magyar történész, statisztikus, egyetemi tanár († 1823)
 1779 – Ruszek József magyar író, nyelvész, veszprémi kanonok († 1851)
 1810 – Frédéric Chopin lengyel születésű francia zeneszerző († 1849)
 1813 – Reitter Ferenc magyar mérnök, az MTA levelező tagja († 1874)
 1853 – Pákey Lajos kolozsvári építész († 1921). 
 1854 – Pecz Samu magyar műépítész, egyetemi tanár († 1922)
 1875 – Maróti Géza magyar műépítész, szobrászművész († 1941)
 1885 – Pethő Sándor újságíró, a Magyar Nemzet alapítója († 1940)
 1886 – Oskar Kokoschka osztrák festőművész († 1980)
 1903 – Tőkés Anna Kossuth-díjas magyar színésznő érdemes- és kiváló művész († 1966)
 1904 – Glenn Miller amerikai jazz zenész, trombitás († 1944)
 1907 – Barényi Béla magyar származású osztrák mérnök, feltaláló († 1997).
 1917 – Robert Lowell amerikai költő († 1977)
 1917 – Koltai Jenő magyar gerelyhajító, egyetemi tanár († 2004)
 1919 – Leroy Warriner amerikai autóversenyző († 2003)
 1922 – Jichák Rabin Nobel-békedíjas izraeli politikus, miniszterelnök († 1995)
 1923 – Kuczka Péter magyar író, tudományos-fantasztikus irodalmár († 1999)
 1925 – Benedek Árpád Jászai Mari-díjas magyar színész, rendező, műfordító éredemes művész († 2008)
 1927 – Claude Gensac francia színésznő († 2016)
 1927 – Harry Belafonte Grammy-díjas amerikai színész, zenész, énekes († 2023)
 1928 – Jacques Rivette francia filmrendező († 2016)
 1933 – Láng István magyar zeneszerző
 1941 – Felkai László olimpiai bajnok vízilabdázó († 2014)
 1942 – Szegedi Erika Jászai Mari-díjas magyar színésznő, érdemes és kiváló művész († 2023)
 1946 – Pusztai László válogatott labdarúgó († 1987)
 1948 – Móricz Mihály magyar zenész, énekes, gitáros, a Fonográf tagja
 1949 – Borbás Gabi Jászai Mari-díjas magyar színésznő
 1950 – Kásler Miklós Széchenyi-díjas magyar onkológus, egyetemi tanár, miniszter
 1953 – Rolf Danneberg olimpiai bajnok német atléta
 1958 – Szervét Tibor Jászai Mari-díjas magyar színész, színházi rendező, jogász
 1958 – Nik Kershaw angol énekes-dalszerző
 1959 – Soltis Eleonóra magyar színésznő
 1960 – Réti Andrea magyar színésznő
 1963 – Thomas Anders német énekes
 1967 – Gela Bezsuasvili grúz diplomata és politikus, 2005–2008 között Grúzia külügyminisztere
 1969 – Javier Bardem spanyol színész
 1976 – Luke Mably angol színész
 1977 – Leszek Blanik lengyel tornász
 1978 – Jensen Ackles amerikai színész
 1979 – Várkonyi Balázs magyar üzletember
 1981 – Adam LaVorgna amerikai színész
 1985 – Mugurel Dedu román labdarúgó
 1986 – Demjén Gábor magyar U21-es válogatott labdarúgó
 1987 – Kesha amerikai énekesnő
 1987 – Liszkai Szilveszter magyar kézilabdázó
 1988 – Varga Dávid magyar kenus
 1991 – Kovács Emese magyar úszónő
 1992 – Major Balázs magyar vízilabdázó
 1994 – Justin Bieber kanadai énekes
 1999 – Petko Hrisztov bolgár labdarúgó

Halálozások 
 965 – V. Benedek pápa
 1131 – II. István Árpád-házi király (* 1101)
 1792 – II. Lipót német-római császár, magyar király, cseh király (* 1747)
 1857 – Johann Jakob Heckel osztrák zoológus, ichthiológus és állatpreparátor, a bécsi császári zoologiai intézet első őre, az MTA külföldi levelező tagja (* 1790)
 1906 – Zichy Mihály magyar festőművész, grafikus (* 1827)
 1906 – Moritz Heyne német filológus, nyelvész, germanista (* 1837)
 1911 – Jacobus Henricus van ’t Hoff fizikokémikus, a reakciósebesség, a kémiai egyensúly és az ozmotikus nyomás kutatója, 1901-ben az első kémiai Nobel-díj birtokosa (* 1855)
 1913 – Mario Pieri olasz matematikus (* 1860)
 1938 – Gabriele D’Annunzio olasz író, katona (* 1863)
 1960 – Gellért Endre Kossuth-díjas rendező, főiskolai tanár (* 1914)
 1971 – Alexander Orley (Alexander Todd) amerikai autóversenyző (* 1911)
 1973 – Lev Andrejevics Arcimovics szovjet fizikus (* 1909)
 1979 – Musztafa Barzáni mullah, iraki kurd politikus, szabadságharcos, az iraki Kurd Demokrata Párt vezetője (* 1903)
 1983 – Arthur Koestler magyar származású író (* 1905)
 1984 – Peter Walker brit autóversenyző (* 1912)
 1987 – Wolfgang Seidel német autóversenyző (* 1926)
 1995 – Jackie Holmes amerikai autóversenyző (* 1920)
 2003 – Ian Connell brit autóversenyző (* 1913)
 2006 – Lee Drollinger amerikai autóversenyző (* 1927)
 2007 – Szőgyényi József ügyvéd (* 1932)
 2008 – Andrej Tyisszin az orosz kajak-kenu válogatott kapitánya (* 1975)
 2014 – Alain Resnais francia filmrendező (* 1922)
 2020 – Balsai István magyar politikus, igazságügy miniszter, alkotmánybíró (* 1947)
 2022 – Jevhen Malisev ukrán sílövő (* 2002)

Nemzeti ünnepek, emléknapok, világnapok 
 Wales nemzeti ünnepe: Szent Dávid napja
 Paraguay: Hősök napja
 Bulgáriában Baba Marta napja, ekkor tűzik ki a martenicát
 Nukleáris Fegyverek Elleni Harc Nemzetközi napja
 Az atomfegyvermentes és független Csendes-óceáni térség napja
 A Polgári Nemzetbiztonsági Szolgálatok Napja
 Polgári Védelem Világnapja
 Self Injury Awareness Day (A tudatos önbántalmazás napja)
 A meteorológiai tavasz első napja

Jegyzetek 

Március napjai